BBIK โบรกชี้กำไรปี 65 โตแรง 46% รับธุรกิจ Digital Transformation หนุนเด่น
BBIK โบรกชี้กำไรปี 65 โตแรง 46% รับธุรกิจ Digital Transformation พ่วงทำ JV-M&A หนุนเด่น แนะซื้อเป้า 74 บาท
BBIK โบรกชี้กำไรปี 65 โตแรง 46% รับธุรกิจ Digital Transformation พ่วงทำ JV-M&A หนุนเด่น แนะซื้อเป้า 74 บาท
15 เม.ย. 2565

บล.โนมูระ พัฒนสิน ระบุในบทวิเคราะห์วันนี้ (5 เม.ย.2565) บริษัท บลูบิค กรุ๊ป จำกัด (มหาชน) หรือ BBIK ราคาเป้าหมาย 74 บาท สำหรับบลูบิคเป็นที่ปรึกษาด้านกลยุทธ์ การจัดการนวัตกรรมและเทคโนโลยีอย่างครบวงจร โดยให้คำแนะนำลูกค้าเพื่อการเปลี่ยนผ่านสู่ธุรกิจยุคดิจิตอล ระยะสั้นคาดกำไรลดลงเทียบไตรมาสก่อหน้า,โตเทียบช่วงเดียวกันของปีก่อน (แม้ธุรกิจไม่มีปัจจัยฤดูกาลที่ชัดเจน แต่โดยปกติไตรมาส 4 จะเป็นไตรมาสที่กำไรสูงที่สุด)
โดยคาดกำไรปี 2565 โต 46% เทียบช่วงเดียวกันของปีก่อนที่ 97 ล้านบาท จากการเติบโตที่แข็งแกร่งทั้งในประเทศและต่างประเทศ (รวมถึงส่วนแบ่งจากบริษัทออร์บิท ดิจิตอล (JV กับ OR) ที่จะเติบโตแบบก้าวกระโดด) โดย ณ สิ้นปี 2564 บริษัทฯ backlog ที่จะรับรู้ปี 2565 secure รายได้ 62% ของประมาณการเราแล้ว และคาดจะเข้ามาเติมอีกมากในช่วง ไตรมาส1-2/2565
ด้านValuation: แม้ปัจจุบันราคาหุ้นซื้อขายบน PER22F สูง 70 เท่า แต่มองว่าหุ้นสมควรซื้อในระดับพรีเมียมเนื่องจากบริษัทอยู่ในช่วงเติบโตสูง และมีศักยภาพในการเติบโตได้อีกมาก และกระแสการใช้ blockchain ที่มากขึ้น หนุนบริษัทต่างๆปรับตัวมาทำ digital transformation และคาดมีโครงการเข้ามาเติม backlog อีกมากในไตรมาส 1-2/2565 และมี upside จากการทำ JV, M&amp;A ที่บริษัทตั้งงบลงทุน 100 ลบ. ในปีนี้
 